धन्नी गी जेल्लै होश आया तां ओदी अक्खीं दे अग्गें न्हेरा गै न्हेरा हा। उसी कुसै पर शक्क नेईं हा। नां म्हाराज पर, नां रानी पर उस बेलै उसी छड़ा माऊ दा चेता आवै दा हा। इस्सै करियै ते मां ने धन्नी गी जंगलै च छपैलियै आपूं इन्ने जुलम स्हारे हे। उसी पता हा जे ओदी धी कैसे पापियें दे बस्स पवा दी ऐ। धन्नी दे होठ आप-मुहारा बुहासरदे..... "बस मां, बस। हून तूं नचिंत होई जा। तेरी धीऊ कन्ने जो होनी ही होई गेई। होर केह्ड़ी बिज्ज हून पौने आस्तै रेही गेई ऐ।"